
CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A   NR. 182

                    din 7 noiembrie 2011

privind aprobarea rectificării bugetului unităţii administrativ - teritoriale pe anul 2011

            Consiliul Local al Municipiului Sighişoara ;


Având în vedere expunerea de motive a Primarului municipiului cu propunerea de aprobare a rectificării bugetului unităţii administrativ-teritoriale pe anul 2011 ;

Având în vedere adresa nr. 1711/20.10.2011 a Direcţiei Generale a Finanţelor Publice Mureş, prin care se comunica faptul ca s-a aprobat, în baza art. 1 din Hotărârea Guvernului nr. 1001/2011, suplimentarea, la partea de venituri, cu sume defalcate din taxa pe valoarea adăugată pentru echilibrarea bugetelor locale (cod 11.02.06) pe anul 2011, cu suma de 300.000 lei, în trimestrul IV, pentru plata unor arierate si a unor cheltuieli curente si de capital, iar la partea de cheltuieli, la capitolele corespunzătoare; 

Având în vedere adresa nr. 1844/26.10.2011 a Direcţiei Generale a Finanţelor Publice Mureş, prin care se comunică faptul că s-a aprobat, în baza art. 4,  alin. 6 din Hotărârea Guvernului nr. 1395/2011, redistribuirea sumelor defalcate din taxa pe valoarea adăugată pentru finanţarea cheltuielilor cu salariile, sporurile, indemnizaţiile si alte drepturi salariale în bani, stabilite prin lege, precum si contribuţiile aferente acestora din instituţiile de învăţământ preuniversitar de stat, între unităţile administrativ-teritoriale, în cadrul trimestrului IV, prin diminuarea, respectiv majorarea sumelor la unele primării (cod 11.02.02);

            Având în vedere Decizia nr. 1021 din 31.10.2011 a Directorului executiv al Direcţiei Generale a Finanţelor Publice a Judeţului Mureş privind  suplimentarea si redistribuirea nivelului maxim al cheltuielilor de personal la nivelul Judeţului Mureş între unele unităţi administrativ-teritoriale;

          Având în vedere Hotărârea Comisiei de Autorizare a Împrumuturilor Locale nr. 2092/06.10.2011 pentru modificarea art. 2 din Hotărârea nr. 1733/10.09.2010, modificat prin Hotărârea nr. 2042/09.09.2011; 

          Având în vedere prevederile Legii nr. 286/2010, Legea bugetului de stat pe anul 2011, precum si ale Legii nr. 273/2006, privind finanţele publice locale, cu modificările si completările ulterioare;

Având în vedere Raportul de specialitate al Direcţiei Economice, prin care se propune şi se justifică necesitatea rectificării bugetului pe anul 2011, îndeplinindu-se astfel prevederile legale;

Având în vedere avizele favorabile ale Comisiei pentru studii şi prognoze economico-sociale, buget, finanţe, administrarea domeniului public şi privat al municipiului,  Comisiei pentru servicii publice, comerţ, agricultură şi turism, Comisiei pentru activităţi ştiinţifice, învăţământ, sănătate, cultură, protecţie socială, sport şi agrement, Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţeneşti şi Comisiei de relaţii externe;

În baza art. 36 (2) lit. “b”, (4) lit. “a”, art. 45 (2) lit. “a” si art. 115 (1) lit. “b” din Legea nr. 215/2001, Legea administraţiei publice locale, cu modificările si completările ulterioare; 

H O T Ă R Ă Ş T E:

Art.1. Se aprobă rectificarea bugetului local pe anul 2011, conform anexei nr. 1, care face parte integrantă din prezenta.

Art.2. Se aprobă lista de investiţii, conform anexei nr. 2, care face parte integrantă din prezenta.

Art.3. Se aprobă detalierea  privind cheltuielile pe articole şi alineate pentru capitolele de cheltuieli finanţate din bugetul local.

Art.4. Se aprobă rectificarea bugetului de venituri proprii si subvenţii pe anul 2011, conform anexei nr. 3, care face parte integrantă din prezenta.


Art.5. Se aprobă lista de investiţii, conform anexei  nr. 4, care face parte integrantă din prezenta.

Art.6. Se aprobă rectificarea bugetului împrumuturilor interne  pe anul 2011, conform anexei nr. 5, care face parte integrantă din prezenta.


Art.7. Se aprobă lista de investiţii, conform anexei nr. 6, care face parte integrantă din prezenta.

Art.8. Cu ducerea la îndeplinire a prevederilor prezentei se încredinţează Primarul municipiului, Direcţia Economică si serviciile de specialitate.

PRESEDINTE DE SEDINTA, 






Daniela Muşunoi










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia economică ;

9 ex.FA/FM

